Gereformeerde kerk Venterstad - Wikipedia
Gereformeerde kerk Venterstad
Die Gereformeerde kerk Venterstad is 'n gemeente van die Gereformeerde Kerke in Suid-Afrika op die Oos-Kaapse dorpie Venterstad. Dit het vroeër as Ventersburg bekendgestaan, maar die naam is verander om verwarring met die Vrystaatse Ventersburg te voorkom.
Sluit in Venterstad
Huidige predikant(e) Daniël Myburgh
In kombinasie met Lyciumville
Belydende lidmate 60
Adres H.v. Kruger- en
Stigtingsdatum 16 Junie 1875
Afgestig van Burgersdorp
Eerste predikant W.J. Snyman
Die Gereformeerde kerk op Venterstad. Die gemeente is in 1875 van die Gereformeerde kerk Burgersdorp afgestig.
In 1874 het die kerkraad van Burgersdorp 'n versoekskrif van 'n aantal lidmate behandel wat gevra het dat die kerkraad die stigting van 'n nuwe dorp op Karreefontein moes ondersteun. Die kerkraad het blykbaar nie kans gesien om so kort ná Steynsburg alweer 'n groep lidmate te verloor nie en het gevolglik nie dadelik sy medewerking geskenk nie. 'n Paar jaar later is die kerkraad egter in kennis gestel dat 'n nuwe dorp aldaar gestig is en dat 'n aantal erwe al verkoop is en dat die komitee besluit het om sewe erwe te skenk aan die Gereformeerde Kerk vir 'n pastorie en 'n kerkgebou en verder is die hoop uitgespreek dat daar spoedig 'n gemeente gestig sou word.
Toe sake reeds sover gevorder het, kon die kerkraad dit nie meer keer nie en toe die lidmate in daardie buurt ook om afstigting gevra het, het die kerkraad daartoe ingestem, sodat die nuwe gemeente van Venterstad op 16 Junie 1875 gestig is. Ds. Dirk Postma het die kerkgebou wat vandag nog in gebruik is, se hoeksteen op 19 Augustus 1876 gelê. Dié gebou is 'n nasionale gedenkwaardigheid.
Die dorp se wit bevolking het tussen die sensus van 2001 en dié van 2011 afgeneem van 139 tot 41. Dat die gemeente nie 'n ooreenstemmende daling ervaar het nie, kan waarskynlik daaraan toegeskryf word dat die meeste lidmate woon op omliggende plase of op die dorpie Oviston, waarvan die wit bevolking in dié tyd van 201 tot 250 toegeneem het. Oviston is 14 km van Venterstad af geleë. Nadat die plaaslike NG gemeente se getal belydende lidmate in 2015 tot sowat 50 gedaal het, het Venterstad se Gereformeerde kerk die enigste in die Oos-Kaap geword met meer lidmate as die plaaslike NG gemeente.
1958 103 190 293
1998 19 79 98
2002 25 66 91
2012 14 52 66
2014 14 64 78
2015 7 57 64
2016 4 60 64
Willem Jacobus Snyman, 1877 - 1913
Derk Rumpff, 1914 - 1920
Pieter Willem Bingle, 1921 tot 8 Maart 1923 (oorlede in die amp)
Jan Hendrik Boneschans, 1923 - 1926
Dr. Willem Jacobus Snyman, 1927 - 1944 (sy oupa was die eerste predikant en sy vader dr. Flippie Snyman van Steynsburg)
Ds. Izak David Krüger, 1945 - 1949
Nicolaas Tjaart Snyman, 1949 tot 1 Julie 1951 (oorlede in die amp)
Ernst Walter Meyer, 1953 - 1955
Willem Johannes Jacobus du Plessis, 1957 - 1967
Aubrey George de Leeuw, 1962 - 1968
Jan Louis Ras, 1967 - 1971
Jacobus Daniël Venter, 1972 - 1977
Theron Krüger, 1978 - 1982 (in kombinasie met Colesberg)
Daniël Jacobus de Kock, 1983 - 1987
Jan Lion Cachet, 1988 - 1996
Coenraad Christoffel Andries Vrey, 1997 - 2000 (in kombinasie met Lyceumville)
Jan Hendrik Venter, 2001 – 2017
Myburgh, L.D. (Daniël), 2018 – hede
Ds. Dirk Postma het die hoeksteen van die Gereformeerde kerk op Venterstad op 19 Augustus 1876 gelê, skaars 'n jaar ná die gemeente se stigting.
Ds. W.J. Snijman as jong man
Ds. W.J. Snijman in sy middeljare
Ds. W.J. Snijman was Venterstad se leraar van 1877 tot 1913.
Ds. Derk Rumpff, leraar van 1914 tot 1920.
Ds. Pieter Willem Bingle, 1921 tot sy dood op 8 Maart 1923.
Ds. Jan Hendrik Boneschans, leraar van 1923 tot 1926.
Ds. (later prof.) W.J. Snyman, leraar van 1927 tot 1944, kleinseun van die eerste leraar.
Ds. Izak David Krüger, leraar van 1945 tot 1949.
Ds. Walter Meyer (4 September 1920 – 3 Augustus 1998) en sy gesin. Hy was die leraar van 1953 tot 1955.
Ds. W.J.J. du Plessis, leraar van 1957 tot 1967.
Ds. Daniël en Roné Myburgh by ds. Jan en Nerina Venter tydens eersgenoemde se bevestiging.
Ds. Daniël Myburg en sy vrou, Roné, is op 10 Februarie 2018 in die gemeente verwelkom.
Ds. Daniël en Roné Myburgh by die predikante wat aan sy handeoplegging deelgeneem het. Van links: Neels Malan, Jan Venter, Jaco Cronjé, Jan Malan, Louw Badenhorst, Woud ten Haaf.
(af) Jooste, prof. dr. J.P. Jooste: "Oorsig van die geskiedenis van die Gereformeerde Kerk Burgersdorp". In: Die Gereformeerde Kerk, Burgersdorp. Gedenkalbum by geleentheid van die Eeufees 22-24 Januarie 1960. Burgersdorp: Kerkraad van die Gereformeerde kerk.
Ontsluit van "https://af.wikipedia.org/w/index.php?title=Gereformeerde_kerk_Venterstad&oldid=1683974"
Last edited on 30 Junie 2018, at 20:08